English: Yes. All the councils have worked really hard and Conwy is a good example but all the local authorities have worked in collaboration with us. There are innovative methods right across Wales for getting people into decent accommodation. Some of that is temporary, but it's good temporary accommodation. But, obviously, what we need to do now is work to get people into secure, long-term accommodation that they can afford and that they can sustain. And that involves us working with all partners, including support partners. So, that means working with mental health services and substance abuse services and tenancy support services, welfare and support services, and so on, maximising people's income, making sure they have the skills necessary to sustain a tenancy. Four walls and a ceiling is not enough; we all have furniture in our houses and curtains and carpets and stuff like that. People need to have all of the things they need to support themselves in accommodation. And so what's been shown is that that can be done. We can do that, we can wrap the services around them, we can make sure that people come together to support them. And the phase 2 plans that we're asking local authorities to look at look at all of those things, including the support necessary to make people able to sustain those tenancies, and that includes an assessment of their ability to pay for particular types of accommodation, and what needs to be done to maximise that. You heard me saying earlier that I very much hope the UK Government will keep the local housing allowance level at where it is. The Minister for social services, Thérèse Coffey, did say in one of the meetings I attended that that would be done, but I'd really like to see that confirmed more widely, because that would give people a lot of hope that they would continue to be able to afford it. And then, as you heard me say, Janet, in terms of being able to move to something if you really do find you can't afford where you are, we've been working very hard with people to turn around voids, to make sure that those properties are available, and to make sure that that can happen. In the next phase of the review of the lockdown measures, we are looking to make sure that people can move to empty properties. There's obviously a big problem with viewing properties that are tenanted or occupied, but if they're empty then we're looking to make sure that we free that up as rapidly as possible. I'll just take this point to emphasise the point I made earlier, which is that it is, of course, and always has been, possible to move if circumstances are such that it's an essential move and can't be delayed.
Welsh: Gwnaf. Mae'r holl gynghorau wedi gweithio'n galed iawn ac mae Conwy yn enghraifft dda ond mae'r holl awdurdodau lleol wedi gweithio mewn cydweithrediad â ni. Ceir dulliau arloesol ledled Cymru gyfan i gael pobl i mewn i lety addas. Dros dro yw rhywfaint o'r llety hwnnw, ond mae'n llety dros dro da. Ond, yn amlwg, yr hyn y mae angen i ni ei wneud nawr yw gweithio i gael pobl i mewn i lety diogel, hirdymor y gallan nhw ei fforddio ac y gallan nhw ei gynnal. Ac mae hynny'n golygu gweithio gyda'n holl bartneriaid, gan gynnwys partneriaid cymorth. Felly, mae hynny'n golygu gweithio gyda gwasanaethau iechyd meddwl a gwasanaethau camddefnyddio sylweddau a gwasanaethau cymorth tenantiaid, gwasanaethau lles a chymorth, ac yn y blaen, gan sicrhau bod gan bobl gymaint o incwm â phosibl, a gwneud yn siŵr bod ganddyn nhw'r sgiliau angenrheidiol i gynnal tenantiaeth. Nid yw pedair wal a nenfwd yn ddigon; mae gennym ni i gyd ddodrefn yn ein tai a llenni a charpedi a phethau felly. Mae angen i bobl gael yr holl bethau sydd eu hangen arnyn nhw i gynnal eu hunain mewn llety. Ac felly yr hyn a ddangoswyd yw y gellir gwneud hynny. Gallwn ni wneud hynny, gallwn ni drefnu'r gwasanaethau o'u cwmpas, gallwn ni wneud yn siŵr bod pobl yn dod at ei gilydd i'w cefnogi. Ac mae'r cynlluniau cam 2 yr ydym ni'n gofyn i awdurdodau lleol eu hystyried yn ystyried yr holl bethau hynny, gan gynnwys y cymorth sydd ei angen i wneud yn siŵr bod pobl yn gallu cynnal y tenantiaethau hynny, ac mae hynny'n cynnwys asesiad o'u gallu i dalu am fathau penodol o lety, a'r hyn y mae angen ei wneud i sicrhau bod y gallu hwnnw cystal ag y gall fod. Fe wnaethoch chi fy nghlywed i'n dweud yn gynharach fy mod i'n gobeithio'n fawr y bydd Llywodraeth y DU yn cadw lefel y lwfans tai lleol lle y mae. Fe wnaeth y Gweinidog gwasanaethau cymdeithasol, Thérèse Coffey, ddweud yn un o'r cyfarfodydd yr es i iddo y byddai hynny'n cael ei wneud, ond hoffwn i weld hynny'n cael ei gadarnhau yn ehangach, oherwydd byddai hynny yn rhoi llawer o obaith i bobl y bydden nhw'n parhau i allu ei fforddio. Ac yna, fel y gwnaethoch chi fy nghlywed i'n dweud, Janet, o ran gallu symud i rywbeth os ydych chi wir yn canfod na allwch chi fforddio lle'r ydych chi, rydym ni wedi bod yn gweithio yn galed iawn gyda phobl i drwsio unedau gwag, i wneud yn siŵr bod yr eiddo hynny ar gael, ac i wneud yn siŵr bod hynny'n gallu digwydd. Yng ngham nesaf yr adolygiad o'r cyfyngiadau symud, ein nod yw gwneud yn siŵr bod pobl yn gallu symud i eiddo gwag. Mae problem fawr, yn amlwg, o ran mynd i weld eiddo sydd â thenantiaid neu sydd wedi eu meddiannu, ond os ydyn nhw'n wag, yna rydym ni'n ceisio gwneud yn siŵr ein bod ni'n rhyddhau hynny cyn gynted â phosibl. Hoffwn ddefnyddio'r pwynt hwn i bwysleisio'r pwynt y gwnes i'n gynharach, sef y bu'n bosibl o'r cychwyn, wrth gwrs, symud os yw amgylchiadau yn golygu ei bod yn hanfodol symud ac na ellir ei oedi.